3. การประกอบธุรกิจของแต่ละสายผลิตภัณฑ์

3.1 ลักษณะธุรกิจแต่ละประเภท

ปัจจุบันรูปแบบธุรกิจของ “ดุสิต อินเตอร์เนชั่นแนล” แบ่งออกเป็น 4 ส่วนใหญ่ดังนี้

  1. การบริหารสินทรัพย์

  2. การบริหารโรงแรมและรีสอร์ท

  3. การศึกษา

  4. การบริหารจัดการส่วนสำนักงาน

1). การบริหารสินทรัพย์
มีวัตถุประสงค์เพื่อเพิ่มมูลค่าสินทรัพย์ให้มากที่สุดด้วยการใช้สินทรัพย์ของบริษัทอย่างมีประสิทธิภาพและมีประสิทธิผล
และพิจารณาการลงทุนในกิจการโรงแรมและธุรกิจที่เกี่ยวข้องเพื่อให้เกิดประโยชน์สูงสุด

ปัจจุบันบริษัทเป็นเจ้าของโรงแรมทั้งหมด 9 แห่ง ดังนี้

  1.1 ภายใต้เครื่องหมายการค้า ดุสิตธานี เป็นโรงแรมระดับ 5 ดาวมีทั้งหมด 4 แห่งคือ

-   โรงแรมดุสิตธานี กรุงเทพ มีห้องพักสำหรับขายจำนวน 517 ห้อง แบ่งเป็น Superior 232
    ห้อง ห้อง Deluxe 30 ห้อง Dusit Corner 37 ห้อง Dusit Club 83 ห้อง Dusit
    Grand 107 ห้อง Junior Suite (Thai Heritage Suite) 23 ห้อง Rattanakosin
    Suite 2 ห้อง 2-Bedroom Suite 2 ห้อง Majesty Suite 1 ห้อง
    นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและสัมนา
    และการให้บริการด้านอื่นๆ เช่น สระว่ายน้ำ
    ศูนย์บริหารร่างกายที่ปรับปรุงในรูปโฉมใหม่โดยใช้ชื่อว่า “DFiT” สถานบริการสุขภาพ (Spa)
    ชื่อ “เทวารัณย์ สปา ” Dusit Shop ร้านบูติกที่รวบรวมผลิตภัณฑ์ และสินค้านานาชนิด
    รวมทั้งสินค้าพื้นเมืองและของที่ระลึก ร้านขายขนมเบเกอรี่ ชื่อ “Dusit Gourmet”
    บริการสำรองที่นั่ง บริการรถ Limousine ระหว่างโรงแรมและสนามบิน
    บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
    บริการตัดผม บริการซักอบรีด รับส่งไปรษณีย์ ให้บริการโทรศัพท์ เป็นต้น

ลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมมนาจากบริษัทในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะเดินทางมาในช่วงเดือนตุลาคม-มีนาคม ซึ่งเป็นช่วง High Season
ส่วนช่วงเดือนเมษายน-สิงหาคม เป็นช่วง Low Season จะมีนักท่องเที่ยวเดินทางมาน้อย

-   โรงแรมดุสิตธานี พัทยา มีห้องพักสำหรับขายจำนวน 457 ห้อง แบ่งเป็น Superior 282
    ห้อง Dusit Club 89 ห้อง Dusit Grand 42 ห้อง Suites 44 ห้อง
    นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและสัมมนา
    และการให้บริการด้านอื่นๆ เช่น สนามเทนนิส สระว่ายน้ำ
    ศูนย์บริหารร่างกายที่ปรับปรุงในรูปโฉมใหม่โดยใช้ชื่อว่า “DFiT” สถานบริการสุขภาพ (Spa)
    ชื่อ “เทวารัณย์ สปา ” Dusit Shop ร้านบูติกที่รวบรวมผลิตภัณฑ์ และสินค้านานาชนิด
    รวมทั้งร้านค้าย่อยขายสินค้าพื้นเมืองและของที่ระลึก ร้านขายขนมเบเกอรี่ ชื่อ “Dusit
    Gourmet ” บริการสำรองที่นั่ง บริการรถ Limousine บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็ก บริการตัดผม บริการซักอบรีด
    รับส่งไปรษณีย์ ให้บริการโทรศัพท์ เป็นต้น

-   โรงแรมดุสิตธานี หัวหิน มีห้องพักสำหรับขายจำนวน 300 ห้อง แบ่งเป็น Standard 232
    ห้อง ห้องชั้นล่างมีทางออกสู่สนามและสระว่ายน้ำ 33 ห้อง Landmark 26 ห้อง Executive
    Suites 7 ห้อง Polo Suite 1 ห้อง Princess Suite 1 ห้อง
    นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและสัมมนา
    และการให้บริการด้านอื่นๆ เช่น สนามเทนนิส สระว่ายน้ำ
    ศูนย์บริหารร่างกายที่ปรับปรุงในรูปโฉมใหม่โดยใช้ชื่อว่า “DFiT” สถานบริการสุขภาพ (Spa)
    ชื่อ “เทวารัณย์ สปา” Dusit Shop ร้านบูติกที่รวบรวมผลิตภัณฑ์ และสินค้านานาชนิด
    รวมทั้งร้านค้าย่อยขายสินค้าพื้นเมืองและของที่ระลึก ร้านขายขนมเบเกอรี่ ชื่อ “Dusit
    Gourmet” บริการสำรองที่นั่ง บริการรถ Limousine และ Shuttle Bus
    บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
    บริการตัดผม บริการซักอบรีด รับส่งไปรษณีย์ ให้บริการโทรศัพท์ เป็นต้น

-   โรงแรมดุสิตธานี มะนิลา มีห้องพักสำหรับขายจำนวน 530 ห้อง แบ่งเป็น Superior 92
    ห้อง Deluxe 194 ห้อง Junior Suite 24 ห้อง Executive Club 155 ห้อง
    Executive Suits 62 ห้อง Ambassador Suites 2 ห้อง Presidential Suite 1
    ห้อง นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและสัมมนา
    และการให้บริการด้านอื่นๆ เช่น สระว่ายน้ำ
    ศูนย์บริหารร่างกายที่ปรับปรุงในรูปโฉมใหม่โดยใช้ชื่อว่า “DFiT” สถานบริการสุขภาพ (Spa)
    ชื่อ “เทวารัณย์ สปา ” ร้านค้าย่อยขายสินค้าพื้นเมืองและของที่ระลึก ร้านขายขนมเบเกอรี่
    ชื่อ “Dusit Gourmet ” บริการสำรองที่นั่ง บริการรถ Limousine
    ระหว่างโรงแรมและสนามบิน บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็กทารก บริการตัดผม
    บริการซักอบรีด รับส่งไปรษณีย์ ให้บริการโทรศัพท์ เป็นต้น

  1.2 ภายใต้เครื่องหมายการค้า ดุสิตปริ๊นเซส และรอยัลปริ๊นเซส เป็นโรงแรมระดับ 4 ดาว
  ในปัจจุบันมีทั้งหมด 4 แห่ง คือ

  ----------- ------------------------------------- ----------------------
  ลำดับ        ชื่อโรงแรม                              จำนวนห้องพัก

  1           รอยัล ปริ๊นเซส หลานหลวง                  167

  2           ดุสิตปริ๊นเซส ศรีนครินทร์                    198

  3           ดุสิตปริ๊นเซส เชียงใหม่                     198

  4           ดุสิตปริ๊นเซส โคราช                       186
  ----------- ------------------------------------- ----------------------

นอกจากนี้ยังให้บริการด้านอาหารและเครื่องดื่ม ห้องจัดเลี้ยง ห้องประชุมและจัดสัมนา
และการให้บริการด้านอื่นๆ เช่น สระว่ายน้ำ นวดแผนโบราณ ร้านค้าย่อยจำหน่ายของที่ระลึก
ศูนย์บริการธุรกิจ บริการ แลกเปลี่ยนเงินตราต่างประเทศ บริการซักรีด
บริการโทรศัพท์ทั้งในและต่างประเทศ บริการอินเตอร์เน็ตความเร็วสูงในห้องพัก เป็นต้น

1.3 ภายใต้เครื่องหมายการค้า ดุสิตดีทู เป็นโรงแรมระดับ 5 ดาว
ที่มีรูปแบบการตกแต่งเป็นไทยร่วมสมัย เน้นความสดใสและมีชีวิตชีวา
ปัจจุบันมีโรงแรมที่เป็นเจ้าของเพียง 1 แห่ง คือโรงแรมดุสิตดีทู เชียงใหม่ ซึ่งมีห้องพัก 131 ห้อง
แบ่งออกเป็น Deluxe 74 ห้อง Club Deluxe 28 ห้อง Studio Suite 28 ห้อง Suite Two
Bed Room 1 ห้อง และมีห้องอาหารนานาชาติ ล็อบบี้บาร์ ห้องจัดเลี้ยง
เพื่อให้บริการแก่ลูกค้าที่มาพักในโรงแรม และลูกค้าทั่วไป นอกจากนี้ยังมีบริการอื่นๆ เช่น
สระว่ายน้ำ ห้องออกกำลังกาย สถานบริการเพื่อสุขภาพ ชื่อ “เทวารัณย์ สปา ”

“ดุสิต อินเตอร์เนชั่นแนล” ได้จัดตั้งทีมงานเพื่อพิจารณาการลงทุนในโครงการต่างๆ ในสินทรัพย์
แต่ทั้งนี้การพิจารณาการลงทุนบริษัท จะต้องคำนึงถึงผลตอบแทนสูงสุดและความเสี่ยงควบคู่ไปด้วย

2). การบริหารโรงแรมและรีสอร์ท
มีวัตถุประสงค์เพื่อให้การบริหารโรงแรมทุกแห่งเป็นไปตามมาตรฐานในแต่ละเครื่องหมายการค้า
ทั้งในด้านของผลิตภัณฑ์ การบริการ และการออกแบบ

“ดุสิต อินเตอร์เนชั่นแนล” หลังการ Re-branding มีเครื่องหมายการค้าที่ใช้ในการบริหาร
โรงแรมทั้งหมด 5 เครื่องหมายการค้า ได้แก่ “ดุสิตธานี” “ดุสิตปริ๊นเซส” “ดุสิตดีทู”
“ดุสิตเทวารัณย์” และ “ดุสิตเรสซิเด้นท์”
ในแต่ละเครื่องหมายการค้าจะตอบสนองต่อความต้องการที่หลากหลายและแตกต่างกันของแขกผู้มาพักทั้งที่มาเพื่อการท่องเที่ยวพักผ่อนหรือการเดินทางเพื่อธุรกิจการงาน
ซึ่งจะได้ประสบกับการบริการอันยอดเยี่ยมเพียบพร้อมด้วยการต้อนรับและการบริการอันเป็นเอกลักษณ์แบบวัฒนธรรมไทย
แต่สอดรับไปกับมาตรฐานระดับสากล โดยจำแนกรายละเอียด ที่มาของเครื่องหมายการค้า
และโรงแรมที่อยู่ภายใต้แต่ละเครื่องหมายการค้าดังนี้

1. “ดุสิตธานี”

กลุ่มลูกค้าหลักของแบรนด์นี้ คือผู้ที่ประสบความสำเร็จในชีวิต
มีมุมมองที่กว้างขวางจากประสบการณ์การเดินทางที่ได้สะสมมา
คนกลุ่มนี้ต้องการการบริการที่เป็นเสิศที่สะท้อนถึงรสนิยมที่เหนือชั้น

การสรรค์สร้างดุสิตธานี
คือความพยายามที่จะนิรนิตควาามสุขสบายแห่งเมืองสวรรค์ที่มีความเป็นไทยเป็นเอกลักษณ์
ให้ทุกผู้มาเยือนได้สัมผัส ทุกรายละเอียดของความเป็นดุสิตธานี ทั้งงานศิลปะ ดอกไม้ประดับ
และบุคลากร ล้วนแล้วแต่เป็นองค์ประกอบที่สำคัญของประสบการณ์ที่น่าประทับใจทั้งสิ้น

“สัมผัสแห่งสวรรค์ดั่งนิรมิต”

-   โรงแรมดุสิตธานี กรุงเทพ

-   โรงแรมดุสิตธานี พัทยา

-   โรงแรมดุสิตธานี หัวหิน

-   โรงแรมดุสิตธานี ลากูน่า ภูเก็ต

-   โรงแรมดุสิตไอส์แลนด์ รีสอร์ท เชียงราย

-   โรงแรมดุสิตธานี มะนิลา ฟิลิปปินส์

-   โรงแรมดุสิตธานี ดูไบ สหรัฐอาหรับอิมิเรตส์

-   โรงแรมดุสิตธานี เลควิวไคโร (จะเปิดทำการเดือนมิถุนายน ปี 2551)

-   โรงแรมดุสิตธานี เดอะปาล์ม จูไมราห์ สหรัฐอาหรับอิมิเรสต์ (จะเปิดทำการปี 2553)

-   โรงแรมดุสิตธานี อาบูดาบี สหรัฐอาหรับอิมิเรสต์ (จะเปิดทำการปี 2553)

2. “ดุสิตปริ๊นเซส”

กลุ่มลูกค้าหลักของแบรนด์นี้คือ นักเดินทางผู้ที่ต้องการความสะดวกสบายในบรรยากาศที่เป็นกันเอง
เมื่อเดินทางเพื่อธุรกิจคนกลุ่มนี้ต้องการความเอาใจใส่ที่จะช่วยแบ่งเบาภาระและความตึงเครียด
แต่เมื่อเดินทางเพื่อท่องเที่ยวพวกเขาต้องการที่จะอยู่ในใจกลางที่จะให้เขาสัมผัสกับเมืองนั้น ๆ
ได้อย่างแท้จริง

ดุสิตปริ๊นเซสให้ความสบายในความคุ้นเคยกับทุกผู้มาเยือน
โรงแรมภายใต้แบรนด์ดุสิตปริ๊นเซสทุกแห่งล้วนแต่มีรากฐานและความสัมพันธ์ที่ยาวนานกับเมืองนั้นๆ
จึงทำให้บุคลากรมีความรู้เกี่ยวกับพื้นที่ท้องถิ่นอย่างละเอียด
และยังตั้งอยู่ในทำเลที่สะดวกแก่การเดินทางและท่องเที่ยวชมสิ่งที่น่าสนใจต่าง ๆ
การบริการอย่างเป็นกันเองเป็นเอกลักษณ์เฉพาะที่ดึงดูดให้ทุกกลุ่มลูกค้าของดุสิตปริ๊นเซสกลับมาเยือนอีกด้วยความประทับใจ

โรงแรมและรีสอร์ทในเครือดุสิตปริ๊นเซส มีโรงแรมทั้งสิ้น 10 แห่งในประเทศไทย
ซึ่งรวมถึงโรงแรมแห่งใหม่ล่าสุดซึ่งเป็นรีสอร์ทแห่งแรก คือ ดุสิตปริ๊นเซส เกาะช้าง
เปิดทำการอย่างไม่เป็นทางการเมื่อวันที่ 1 พฤศจิกายน 2550
โรงแรมบางแห่งจะได้รับการเปลี่ยนชื่อเป็นดุสิตปริ๊นเซส ภายหลังที่การปรับปรุงซ่อมแซมแล้วเสร็จ
ส่วนโรงแรมอีก 3 แห่ง ซึ่งเป็น Franchise จะยังคงใช้ชื่อเหมือนเดิม *

“ผ่อนคลายกับความสบายที่คุ้นเคย”

-   โรงแรมรอยัล ปริ๊นเซส หลานหลวง กรุงเทพ

-   โรงแรมดุสิตปริ๊นเซส เชียงใหม่

-   โรงแรมดุสิตปริ๊นเซส ศรีนครินทร์

-   โรงแรมดุสิตปริ๊นเซส โคราช

-   โรงแรมรอยัล ปริ๊นเซส ระนอง

-   โรงแรมดุสิตปริ๊นเซส เกาะช้าง

-   โรงแรมเจริญธานี ปริ๊นเซส ขอนแก่น

-   โรงแรมปทุมวัน ปริ๊นเซส *

-   โรงแรมเบลแอร์ ปริ๊นเซส *

-   โรงแรมแกรนด์ไชน่า ปริ๊นเซส *

3. “ดุสิตดีทู”

กลุ่มลูกค้าหลักของแบรนด์นี้คือ นักเดินทางยุคใหม่ผู้ซึ่งเปี่ยมไปด้วยพลังของวัยทำงาน
และความมั่นใจในความสำเร็จ
ไม่ว่าจุดประสงค์ในการเดินทางของเขาจะเป็นธุรกิจหรือการพักผ่อนท่องเที่ยว
คนกลุ่มนี้ต้องการประสบการณ์ที่แปลกใหม่ ทันสมัย และเร้าใจในคุณภาพที่เป็นเลิศ

เอกลักษณ์ของดุสิตดีทูนั้น เกิดจากการผสมผสานของ 3 องค์ประกอบเข้าด้วยกันอย่างสมบูรณ์แบบ
นั่นคือการใช้การออกแบบสไตล์ไทยร่วมสมัยที่มีเสน่ห์ดึงดูด การบริการที่โดดเด่น และแนวคิดใหม่ ๆ
ในการพัฒนาผลิตภัณฑ์ที่ทำให้ทุกสัมผัสของ ดุสิตดีทู เต็มไปด้วยความประทับใจ

โรงแรมแห่งแรกภายใต้เครื่องหมายการค้า “ดุสิตดีทู” ก่อตั้งขึ้นเมื่อเดือนพฤศจิกายน 2549
ในจังหวัดเชียงใหม่ โรงแรมดุสิตดีทู เชียงใหม่
เป็นโรงแรมที่มีเอกลัษณ์ในด้านความสดใสและมีชีวิตชีวา
รวมทั้งยังมีความสมัยใหม่และเป็นที่น่าประทับใจ ซึ่งประยุกต์ความเป็นไทยแท้ผ่านความสดใส

“เสน่ห์ของชีวิตที่มีสไตล์ในทุกรูปแบบ”

-   โรงแรมดุสิตดีทู เชียงใหม่

-   โรงแรมดุสิตดีทู บาราคูด้า พัทยา (จะเปิดทำการในเดือนตุลาคม 2551)

-   โรงแรมดุสิตดีทู สมุย (จะเปิดทำการในเดือนตุลาคม 2552)

4. “ดุสิตเทวารัณย์”

กลุ่มลูกค้าหลักของแบรนด์นี้คือ ผู้ที่สรรหาความสมดุลย์ของชีวิตที่แท้จริง
เพราะความสำเร็จทางการงานและการเงินเพียงอย่างเดียวนั้น
ไม่สามารถที่จะนำมาซึ่งความสุขที่แท้จริงได้ หากขาดความสมบูรณ์ทางร่างกายและจิตใจ
ดุสิตเทวารัณย์ จึงเปรียบเสมือนสวนสวรรค์ที่ให้ความรื่นรมย์ทั้งทางกายและใจอย่างแท้จริง
ในความเป็นส่วนตัวอย่างไม่มีที่ใดเสมอเหมือน

“ปลีกความธรรมดา สู่มิติแห่งความรื่นรมย์”

-   โรงแรมดุสิตเทวารัณย์ เดอะปาล์ม จูเมราห์ สหรัฐอาหรับอิมิเรสต์ (จะเปิดทำการในปี
    2553)

นอกจากธุรกิจโรงแรมแล้ว”ดุสิต อินเตอร์เนชั่นแนล”
สามารถตอบสนองความต้องการของลูกค้าอย่างครบวงจรจึงได้มีการบริการด้านสุขภาพ
สถานออกกำลังกายในโรงแรมระดับ 5 ดาว ดังนี้

เทวารัณย์ สปา

เป็นสถานบริการด้านสุขภาพ (สปา)
ที่ตกแต่งอย่างงดงามและพร้อมไปด้วยสรรพเสียงแห่งดนตรีไทยอันผ่อนคลายภายในสภาพแวดล้อมที่หรูหราน่าประทับใจ
และยังผสมผสานอย่างลงตัวกับมรดกไทยว่าด้วยธรรมชาติบำบัด
สปาแห่งนี้ได้รับแรงบันดาลใจมาจากวรรณกรรมเกี่ยวกับ “สวนแห่งประตูสวรรค์”
ซึ่งเป็นเอกลักษณ์ที่เด่นชัดในการผสมผสานระหว่างวัฒนธรรมตะวันออกและตะวันตกได้อย่างกลมกลืนจนทำให้เป็นสปาชั้นแนวหน้าของทวีปเอเชีย

-   เทวารัณย์ สปา กรุงเทพ โรงแรมดุสิตธานี กรุงเทพ

-   เทวารัณย์ สปา หัวหิน โรงแรมดุสิตธานี หัวหิน

-   เทวารัณย์ สปา พัทยา โรงแรมดุสิตธานี พัทยา

-   เทวารัณย์ สปา มะนิลา โรงแรมดุสิตธานี มะนิลา

-   เทวารัณย์ สปา เชียงใหม่ โรงแรมดุสิตดีทู เชียงใหม่

ดีฟิต

เป็นสถานออกกำลังกาย (ศูนย์ฟิตเนส) ของดุสิต อินเตอร์เนชั่นแนล ตกแต่งด้วยศิลปะสมัยใหม่
พร้อมด้วยอุปกรณ์และสิ่งอำนวยความสะดวกที่ทันสมัยครบครัน
มีเจ้าหน้าที่ประจำศูนย์ฟิตเนสที่พร้อมจะให้คำแนะนำและความช่วยเหลือเกี่ยวกับวิธีการออกกำลังกายที่เหมาะสมที่สุดแก่ผู้ใช้บริการแต่ละราย

4. “ดุสิตเรสซิเด้นท์” (เซอร์วิส อพาร์ทเมนท์)

กลุ่มลูกค้าหลักของแบรนด์นี้คือ ผู้ที่สรรหาที่พักอาศัยระยะยาวที่มีการบริการในมาตรฐานที่เหนือระดับ

อันรวมทั้งนักธุรกิจ นักท่องเที่ยวระยะยาว และชาวต่างชาติผู้พำนักในประเทศนั้นๆ

ดุสิตเรสซิเดนท์ รวมความน่าอยู่ของอพาร์ทเมนท์ที่สะดวกสบาย ทันสมัย
และเพียบพร้อมไปด้วยอุปกรณ์อำนวยความสะดวก
อันรวมไปถึงบรรยากาศของการพักผ่อนสไตล์คลับเฮาส์ เข้ากับการบริการระดับโรงแรม 5 ดาว
จึงทำให้แบรนด์ดุสิตเรสซิเด้นท์มีข้อได้เปรียบในการให้คุณภาพชีวิตที่เหนือกว่ากับกลุ่มลูกค้า

  “ความเป็นอยู่ที่เหนือชั้นเพื่อชีวิตที่สมบูรณ์แบบ”

-   โรงแรมดุสิตเรสซิเด้นท์ ดูไบ มาริน่า สหรัฐอาหรับอิมิเรตส์ (จะเปิดทำการในเดือนพฤษภาคม
    ปี 2551)

-   โรงแรมดุสิตเรสซิเด้นท์ เลควิว ไคโร สาธารณรัฐอาหรับอียิปต์
    (จะเปิดทำการในเดือนมกราคม ปี 2552)

-   โรงแรมดุสิตเรสซิเด้นท์ เดอะปาล์ม จูไมราห์ สหรัฐอาหรับอิมิเรสต์ (จะเปิดทำการในปี
    2553)

-   โรงแรมดุสิตธานี อาบูดาบี สหรัฐอาหรับอิมิเรตส์ (จะเปิดทำการในปี 2553)

-   โรงแรมเพิร์ลโคสต์พรีเมียร์โฮเต็ล อพาร์ทเมนท์ ดูไบ สหรัฐอาหรับอิมิเรตส์

  3). การศึกษา

“ดุสิต อินเตอร์เนชั่นแนล” ได้เล็งเห็นความสำคัญในการพัฒนาบุคลากร เพื่อรองรับการขยายกิจการ
และพัฒนาคุณภาพการให้บริการที่เป็นเลิศ บุคลากรนับเป็นหัวใจที่สำคัญยิ่ง
จึงได้มีการจัดตั้งธุรกิจด้านการศึกษาเพื่อสนับสนุนธุรกิจโรงแรมและบริหารโรงแรมทั้งในปัจจุบัน
และอนาคต ประกอบด้วยหน่วยงานดังนี้

-   วิทยาลัยดุสิตธานี

ท่านผู้หญิงชนัตถ์ ปิยะอุย ประธานกิติมศักดิ์ เป็นผู้ที่เล็งเห็นความสำคัญของการให้การศึกษา
ไม่ว่าจะในระดับพื้นฐานจนถึงระดับสูงในอุตสาหกรรมธุรกิจโรงแรม
ท่านจึงได้ก่อตั้งวิทยาลัยดุสิตธานีขึ้น โดยเปิดทำการเมื่อเดือน มิถุนายน 2536
มีหลักสูตรประกาศนียบัตรด้านการบริหารโรงแรมและการทำอาหาร ระยะเวลา 2 ปี และในปี
2539 ได้รับการอนุมัติจากทบวงมหาวิทยาลัย
ให้วิทยาลัยดุสิตธานีเปิดหลักสูตรระดับปริญญาตรีโดยมีระเวลาในการศึกษา 4 ปี
ปัจจุบันมีการสอนหลักสูตรบริหารธุรกิจบัณฑิต จำนวน 5 สาขา และหลักสูตรนานาชาติ
บริหารธุรกิจบัณฑิต จำนวน 2 สาขา ในปี 2550 มีนักศึกษาจำนวน 1,451 คน และในปี 2548
ได้เปิดหลักสูตรในระดับปริญญาโท สาขา การจัดการโรงแรมและภัตตาคาร นอกจากนี้ในปี 2550
วิทยาลัยดุสิตธานียังได้เปิดหลักสูตรนานาชาติระดับปริญญาตรีด้านการบริหารธุรกิจการครัวและการจัดการภัตตาคารร่วมกับสถาบัน
เลอ กอร์ ดอง เบลอ อีกด้วย

-   บริษัท ดุสิตเพื่อพัฒนาผู้บริหาร จำกัด

จัดตั้งขึ้นเมื่อปี 2548 โดยมีวัตถุประสงค์ให้การฝึกอบรมเป็นการทั่วไป
ซึ่งในลำดับแรกได้มุ่งเน้นการพัฒนาบุคลากรในองค์กรของ “ดุสิต อินเตอร์เนชั่นแนล”
โดยมีหลักสูตรการอบรมให้แก่ผู้บริหารระดับสูงและการออกแบบหลักสูตรเพื่อความต้องการเฉพาะให้แก่ทั้งผู้บริหารและองค์กรที่เชี่ยวชาญหรือดำเนินการด้านอุตสาหกรรมการโรงแรม
โดยเฉพาะหลักสูตรพิเศษที่สามารถออกแบบเพื่อระดับจัดการหรือผู้บริหารเป็นการเฉพาะนั้น
ได้รับการชื่นชมอย่างมากว่าเป็นหลักสูตรการอบรมที่ทันสมัยและมีประสิทธิผล นอกจากนั้น
ทางบริษัทยังได้ร่วมมือกับสถาบันการศึกษาและมหาวิทยาลัยชั้นนำในการจัดอบรมเพื่อให้เกิดคุณภาพในการทำงานและให้เกิดความเชี่ยวชาญชำนาญในแวดวงอุตสาหกรรมการโรงแรม

-   บริษัท เลอ กอร์ดอง เบลอ ดุสิต จำกัด

ด้วยวิสัยทัศน์ที่กว้างไกลในการบุกตลาดด้านการศึกษา “ดุสิต อินเตอร์เนชั่นแนล”ได้ร่วมมือกับสถาบัน
เลอ กอร์ดอง เบลอ ซึ่งเป็นสถาบันสอนศิลปะการทำอาหารที่มีชื่อเสียงและใหญ่ที่สุดในโลก
ตั้งอยู่ที่กรุงปารีส ประเทศฝรั่งเศส เพื่อก่อตั้งโรงเรียนสอนศิลปะการประกอบอาหารสไตล์ฝรั่งเศส
เลอ กอร์ดอง เบลอ ดุสิตซึ่งเปิดดำเนินการเมื่อเดือนกรกฎาคม 2550 ในกรุงเทพ
และเป็นแห่งแรกในภูมิภาคเอเชียตะวันออกเฉียงใต้ เปิดทำการสอนในหลากหลายหลักสูตร ได้แก่
วิชาชีพการทำอาหารและขนมอบ หลักสูตรการสอนทำอาหารฝรั่งเศสแบบดั้งเดิม
หลักสูตรการบริหารจัดการทำอาหารอย่างมืออาชีพ หลักสูตรการทำอาหารนานาชาติ
หลักสูตรการทำขนมหวาน หลักสูตรการทำอาหารชั้นสูง
หลักสูตรการบริการอาหารและเครื่องดื่มในภัตตาคาร หลักสูตรการศึกษาไวน์
หลักสูตรบาริสต้าผู้เชี่ยวชาญด้านการปรุงกาแฟ หลักสูตรทฤษฎีอาหารและไวน์
และหลักสูตรภาษาอังกฤษเพื่อการท่องเที่ยวและการโรงแรม

หลักสูตรต่างๆ เหล่านี้จะสอนทักษะต่างๆ
ที่จำเป็นในการประกอบอาชีพด้านอุตสาหกรรมการโรงแรมได้อย่างครบถ้วน
โดยได้รับการรับรองในระดับระหว่างประเทศและดำเนินการให้ความรู้และการอบรมด้วยวิธีการร่วมสมัยจากทีมพ่อครัวชาวฝรั่งเศสที่มีชื่อเสียงในระดับนานาชาติ
โครงสร้างของหลักสูตรต่างๆ
ดังกล่าวจะเป็นรากฐานอีกอย่างหนึ่งของวงการศึกษาของประเทศไทยที่จะผลักดันให้สถานประกอบการต่างๆ
รับเจ้าหน้าที่ซึ่งมีคุณภาพ ทักษะ ความรู้
และความเชื่อมั่นในการให้บริการและยังส่งผลในภาพรวมถึงความยั่งยืนของภาคธุรกิจโรงแรมของอุตสาหกรรมการท่องเที่ยวของประเทศไทยอีกด้วย

  3). การบริหารจัดการส่วนสำนักงาน

การบริหารจัดการส่วนกลาง เป็นกิจกรรมที่เกี่ยวข้องกับกฎระเบียบ นโยบาย ข้อกำหนดของกฎหมาย
และส่วนราชการที่เกี่ยวข้อง การแบ่งแยกงาน และความรับผิดชอบงานส่วนดังกล่าวออกจากงานใน
3 ส่วนข้างต้น เพื่อแบ่งแยกอำนาจหน้าที่ให้ชัดเจน ทำให้เกิดความคล่องตัวในการบริหารงาน
และเพื่อผลประโยชน์สูงสุดต่อภาพรวมของการบริหารองค์กร
จึงได้แบ่งแยกงานที่เป็นส่วนการสนับสนุนการบริหารงาน 3 ส่วนอย่างเป็นอิสระ ได้แก่
สำนักงานบริหารงาน บัญชีและการเงิน จัดซื้อ กฎหมาย การจัดการ สารสนเทศ บริหารความเสี่ยง
และการตรวจสอบภายใน ซึ่งหน่วยงานต่างๆ ดังกล่าวขึ้นตรงต่อหัวหน้าฝ่ายปฏิบัติการฝ่ายการเงิน
(CFO) และ ประธานฝ่ายปฏิบัติการ (CEO)
ยกเว้นฝ่ายตรวจสอบภายในจะขึ้นตรงกับคณะกรรมการตรวจสอบ

3.2 การตลาดและภาวะการแข่งขัน

  3.2.1. กลยุทธ์ทางด้านการตลาดและการขาย

บริษัทยังคงดำเนินการพัฒนาการขายในหลายๆ ด้าน เพื่อเพิ่มประสิทธิภาพ และ
ตอบสนองความต้องการของลูกค้าในทุกๆ ด้าน รวมทั้งเจาะตลาดลูกค้าใหม่ๆ เพื่อขยายฐานลูกค้า
เพิ่มส่วนแบ่งการตลาด และสร้างความสัมพันธ์ที่ดีต่อลูกค้าเพื่อรักษาฐานลูกค้าเดิมไว้
บริษัทได้ดำเนินการขายตรงจากโรงแรม การขายข้ามโรงแรมจากโรงแรมในกลุ่ม
และการขายจากส่วนกลางโดยผ่านการสำรองห้องพักส่วนกลาง (Central Reservation
System) ซึ่งได้พัฒนาระบบให้ทันสมัย และมีประสิทธิภาพยิ่งขึ้น
พร้อมทั้งสามารถจัดเก็บข้อมูลลูกค้าทั้งส่วนกลางและของโรงแรมไว้ในฐานเดียวกัน (Central
Information System) เพื่อให้ฝ่ายขายและการตลาดของส่วนกลาง
สามารถนำข้อมูลเหล่านี้มาวิเคราะห์
และจัดทำโครงการส่งเสริมการขายที่ตอบสนองความต้องการของลูกค้าอย่างแท้จริง (Customer
Relationship Marketing)
และในโลกธุรกิจปัจจุบันการจองห้องพักผ่านเว็บไซต์ได้รับความนิยมจากลูกค้ามาก
บริษัทจึงได้มีการพัฒนาระบบการจองห้องพักออนไลน์ผ่าน เว็บไซต์
ซึ่งสามารถจองห้องพักในกลุ่มได้สะดวกรวดเร็ว นอกจากนี้ยังมีการพัฒนา
เว็บไซต์ผ่านศูนย์กลางระบบการตลาดรวมทั่วโลก (Global Distribution System)
รวมทั้งปรับปรุงการสื่อสารผ่านอีเมล์ และการส่งข่าวสารออนไลน์ (Dusit E-News)
เนื่องจากตลาดญี่ปุ่นเป็นตลาดลูกค้าที่สำคัญของโรงแรมในเครือทุกแห่ง (นอกเหนือจากตลาดไทย)
บริษัทจึงดำเนินการขายและสำรองห้องพักออนไลน์ ผ่านเว็บไซต์ www.dusit.com
ทั้งภาคภาษาอังกฤษ และภาษาญี่ปุ่นควบคู่กันอย่างต่อเนื่องตลอดทั้งปี ในปี 2550
เว็บไซต์ดุสิตดอทคอม (dusit.com) ได้กลายมาเป็นช่องทางการขายที่สำคัญของดุสิต
อินเตอร์เนชั่นแนล ซึ่งจะแสดงให้เห็นถึงจำนวนห้องพักและอัตราราคาห้องพักแบบ Dusit Best
Rate ดังนั้น จำนวนห้องพักจึงขายได้เพิ่มขึ้นถึง 65% (จาก 17,397 ห้องในปี 2549 มาเป็น
28,628 ห้องในปี 2550) และรายได้เพิ่มขึ้นถึง 99% ซึ่งสะท้อนให้เห็นถึง
กลยุทธ์ด้านการจัดการที่พัฒนามากขึ้น เว็บไซต์นี้ได้ถูกเปลี่ยนชื่อใหม่และเปิดให้ใช้อีกครั้งเมื่อปลายปี
2550 ด้วยฟังก์ชั่นและรูปแบบใหม่ๆ
ที่เอื้อประโยชน์ต่อการจองห้องพักทั้งในแบบองค์กรธุรกิจและแบบท่องเที่ยวพักผ่อน

สำหรับลูกค้าที่เป็นนักกอล์ฟ บริษัทยังคงดำเนินนโยบายการขายและส่งเสริมการขายผ่านโครงการ
“ดุสิตกอล์ฟ” อย่างต่อเนื่อง ซึ่งลูกค้ายังสามารถจองห้องพักและกอล์ฟผ่าน
เว็บไซต์ภาคภาษาอังกฤษคือ www.dusitgolf.com ส่วนการขายผ่านดุสิตโกลด์การ์ด
ซึ่งปัจจุบันมีสมาชิกบัตรจำนวนมาก
จึงได้พัฒนาและเปลี่ยนรูปแบบใหม่ของบัตรโดยมีแถบแม่เหล็กเพื่อสามารถเก็บข้อมูลของลูกค้าผ่านระบบลูกค้าสัมพันธ์
(CRM)

ในด้านห้องอาหาร บริษัทได้ส่งเสริมการขายด้วยโครงการ “ดุสิตไวน์แอนด์ไดน์”
เพื่อดึงดูดให้ลูกค้าประจำมาใช้บริการเพิ่มขึ้นรวมทั้งการขยายฐานลูกค้าใหม่
ในการนี้บริษัทได้ร่วมมือกับ บ. Impact Marketing Solutions เข้าเป็นพันธมิตรในธุรกิจ
บริษัทดังกล่าวเป็นผู้ลงทุน โดยแบ่งผลกำไรที่ได้จากการดำเนินงานดังกล่าวให้บริษัท

จากการที่บริษัทเป็นโรงแรมที่มีเครือข่ายไม่ครอบคลุมทั่วโลกเหมือนโรงแรมที่เป็นเครือข่ายต่างประเทศ
บริษัทจึงใช้แนวทางการขายผ่านผู้แทนจำหน่ายซึ่งมีทั้งผู้แทนจำหน่ายภายในประเทศ
และผู้แทนจำหน่ายต่างประเทศ โดยบริษัทได้ติดตั้งระบบ Key Account Management System
ให้กับผู้แทนจำหน่ายทั่วโลก เพื่อให้การขายและการสำรองห้องพักทำได้อย่างรวดเร็ว นอกจากการมี
เครือข่ายพันธมิตรโรงแรมแห่งเอเชีย (Asian Hotel Alliance: AHA) ตั้งแต่ปี 2545
เมื่อวันที่ 1 มกราคม 2550 “ดุสิต อินเตอร์เนชั่นแนล” หนึ่งในผู้ก่อตั้ง
ได้เข้าร่วมเครือข่ายพันธมิตรโรงแรมทั่วโลก (GHA)
ส่งผลให้กลุ่มโรงแรมและรีสอร์ทในเครือดุสิตอินเตอร์เนชั่นแนล
กลุ่มโรงแรมและรีสอร์ทในเครือแลนด์ดิส กลุ่มโรงแรมในเครือมาร์โคโปโล
และกลุ่มโรงแรมและรีสอร์ทในเครือลีลาพาเลส ได้เข้าร่วมเป็นสมาชิกใหม่ร่วมกับสมาชิกเดิม ได้แก่
กลุ่มโรงแรมในเครือเคมพินสกี้ กลุ่มโรงแรมในเครือออมนิ
และกลุ่มโรงแรมและรีสอร์ทในเครือแพนแปซิฟิก
เครือข่ายพันธมิตรโรงแรมทั่วโลกได้ขยายครอบคลุมมากกว่า 150 โรงแรมและรีสอร์ทระดับหรูใน
39 ประเทศทั่วโลก โรงแรมแต่ละแห่งต่างเป็นโรงแรมชั้นนำที่สำคัญในภูมิภาคของตน เช่น
กลุ่มโรงแรมเคมพินสกี้ในทวีปยุโรป กลุ่มโรงแรมออมนิในทวีปอเมริกาเหนือ
กลุ่มโรงแรมแพนแปซิฟิกในภาคพื้นแปซิฟิก กลุ่มโรงแรมลีลาในประเทศอินเดีย
กลุ่มโรงแรมดุสิตธานีในประเทศไทย กลุ่มโรงแรมแลนดิสในประเทศไต้หวันและจีน
และกลุ่มโรงแรมมาร์โคโปโลในประเทศจีนและฮ่องกง กลุ่มพันธมิตรโรงแรมทั่วโลก (GHA)
ได้จัดทำเว็บไซต์ใหม่ขึ้น โดยใช้เว็บไซต์ www.globalhotelalliance.com
เป็นที่เสนอประสบการณ์แห่งการท่องเที่ยวทั่วโลก
ให้กับลูกค้าพร้อมทั้งนำเสนอราคาห้องพักที่น่าสนใจและความสะดวกในการจองออนไลน์ ตลอด 365
วัน ซึ่งลูกค้าสามารถจองตั๋วเครื่องบินได้อีกด้วย นอกจากนี้กลุ่ม GHA
ได้จัดทำโฆษณาประชาสัมพันธ์ร่วมกัน
และจัดตั้งโครงการแลกสิทธิพิเศษระหว่างโปรแกรมบัตรของลูกค้าประจำ
โดยสมาชิกผู้ถือบัตรภายใต้โปรแกรมพิเศษจะได้รับสิทธิประโยชน์ต่างๆ รวมทั้งห้องพักราคาพิเศษ
เหมือนกับที่แต่ละโรงแรมมอบให้แก่สมาชิกบัตรของตน รวมทั้งจะร่วมมือกับสายการบินแห่งชาติต่างๆ
จัดทำโครงการส่งเสริมการขายร่วมกันเพื่อให้นักท่องเที่ยวต่างๆทั่วโลกที่ใช้บริการสายการบินเหล่านี้มาใช้บริการด้านห้องพักของโรงแรมสมาชิก
พร้อมทั้งร่วมมือกันในการเข้าร่วมประชุมธุรกิจท่องเที่ยวนานาชาติต่างๆ อย่างต่อเนื่องตลอดทั้งปี
มีการตั้งระบบ G-Leads เพื่อส่งเสริมการขายข้ามกลุ่มโรงแรมให้มีประสิทธิภาพสูงสุด
จัดความร่วมมือในเรื่องของการสำรองห้องพัก เพื่อทำการจองออนไลน์
ให้กับโรงแรมสมาชิกได้ทั่วโลก
และการให้ค่าคอมมิชชั่นกับพนักงานของแต่ละโรงแรมในกลุ่มที่สามารถขายห้องพักให้กับโรงแรมในกลุ่มสมาชิก
ซึ่งโครงการนี้ประสบความสำเร็จมาก

ในเดือนกุมภาพันธ์ 2550 “ดุสิต อินเตอร์เนชั่นแนล” ได้ลงนามในสัญญากับบ.ไมครอส-ฟิเดลิโอ
สิงค์โปร์ พีทีอี เพื่อที่จะใช้ระบบ OPERA Central Systems Solution ซึ่งจะทำให้ดุสิต
อินเตอร์เนชั่นแนลเป็นเครือโรงแรมแห่งแรกในประเทศไทยที่ใช้ระบบที่ทันสมัยนี้
ระบบนี้ประกอบไปด้วย ระบบ OPERA Reservations System (ORS) ระบบ OPERA
Customer Information System (OCIS) ระบบ OPERA Web System (OWS) และระบบ
OPERA Sales Force Automation (SFA)
จากการใช้ระบบคอมพิวเตอร์ที่มีเทคโนโลยีทันสมัยผ่านช่องทางการขายให้ครอบคลุมทุกช่องทางก่อนสิ้นปี
2551 นี้ จะทำให้”ดุสิต อินเตอร์เนชั่นแนล” สามารถให้ข้อมูลการจองห้องพักแก่โรงแรมต่างๆ
และลูกค้าของโรงแรมได้ในทันที ณ จุดที่ลูกค้ามาติดต่อ

3.2.2. การโฆษณาและประชาสัมพันธ์

ในปี 2550 “ดุสิต อินเตอร์เนชั่นแนล” ได้ทำการ Re-branding
เครื่องหมายการค้าใหม่เป็นการสร้างแนวคิดพื้นฐาน อันเป็นเอกลักษณ์ที่เด่นชัด
ของแต่ละเครื่องหมายการค้า เพื่อสร้างความแตกต่างทางการแข่งขัน
จุดมุ่งหมายของกลยุทธ์เพื่อสามารถจำแนก
และตอบสนองต่อกลุ่มลูกค้าเป้าหมายให้สอดคล้องกับโรงแรมในแต่ละเครื่องหมายการค้า
เพื่อให้ลูกค้าได้รับความพึงพอใจสูงสุด อีกทั้งยังสามารถเพิ่มคุณค่า และชื่อเสียงของดุสิต

การเสนอรูปลักษณ์ใหม่ที่สื่อถึงเอกลักษณ์และความโดดเด่นของแต่ละกลุ่มโรงแรมให้กับผู้ใช้บริการ
โดยผ่านแคมเปญโฆษณาใหม่ๆ โดยเสนอภาพลักษณ์ที่แสดงถึงเอกลักษณ์แห่งความเป็นไทย
สะท้อนให้เห็นถึงความเป็นดุสิตว่า เชิดชูวัฒนธรรมไทยในรูปแบบร่วมสมัย
มาตรฐานการบริการเป็นเลิศ คุณภาพเกินมาตรฐาน สร้างสรรบรรยากาศ แวดล้อม
เพื่อพักผ่อนจิตและกาย การต้อนรับที่อบอุ่นประทับใจ
การโฆษณาและประชาสัมพันธ์นี้จะดำเนินการต่อเนื่องในปี 2551

3.2.3. นโยบายด้านราคา

บริษัทจะต้องพิจารณาจากปัจจัยหลายด้าน เช่นต้นทุนการดำเนินการของโรงแรม ดัชนีราคาผู้บริโภค
และราคาตลาดของ คู่แข่งระหว่างโรงแรมในระดับเดียวกันเป็นสำคัญ

จากการที่ระดับราคาและค่าใช้จ่ายในการท่องเที่ยวของไทยไม่สูงนัก
ประกอบกับสภาวะทางเศรษฐกิจ การเมือง สถานที่ท่องเที่ยว มาตรฐานของโรงแรมในประเทศ
ได้เปรียบกว่าประเทศเพื่อนบ้าน จึงเป็นปัจจัยพื้นฐานที่สร้างความสนใจให้แก่นักท่องเที่ยวหลายกลุ่ม
ดังจะเห็นได้จากกลุ่มครอบครัว กลุ่มเยาวชน กลุ่มประชาสัมพันธ์ และกลุ่มตลาด-กลาง-ล่าง
ยังคงมีการเจริญเติบโตในอัตราสูง ดังนั้นการกำหนดราคาของกลุ่มเป้าหมายของแต่ละกลุ่ม
จึงต้องมีการระมัดระวังเป็นพิเศษ

บริษัทกำหนดราคาขายเป็นหลายระดับ ดังนี้

1. ราคาให้กับบริษัทท่องเที่ยวต่างประเทศ ใช้จำนวนห้องพัก
ซึ่งเป็นผลผลิตของแต่ละบริษัทเป็นหลักสำคัญในการพิจารณากำหนดราคา
และนอกจากจะใช้สกุลเงินเหรียญ ดอลล่าร์สหรัฐฯ เป็นเงินสกุลหลักในการทำสัญญา
ยังพิจารณาที่จะใช้เงินสกุลอื่น เช่น เงินปอนด์ เงินเยน และเงินยูโร ด้วยเช่นกัน

2. ราคาผ่านการสำรองออนไลน์ทางอินเตอร์เน็ต
นักท่องเที่ยวต่างประเทศทำการสำรองห้องโดยตรงกับโรงแรม
โดยทำการจองผ่านเว็บไซต์ของกลุ่มกลุ่มดุสิต กลุ่ม GHA และพันธมิตรต่างๆ การจองห้องพักวิธีนี้
กำลังเป็นที่นิยมอย่างสูง ยอดการจองผ่านเว็บไซต์ของดุสิตสูงขึ้นถึงเกือบ 40 %
และรายได้ของการจองห้องพักก็สูงขึ้นเช่นกัน

3. ราคาที่ตกลงกับบริษัท ร้านค้า บริษัทต่างๆ ที่มีนักธุรกิจเดินทางเข้ามาทำงานในประเทศไทย
จะมีการตกลงราคากับกลุ่มบริษัทนั้นๆ

4. ราคาแพ็คเกจท่องเที่ยวราคาพิเศษในช่วงนอกเทศกาล
จะใช้กลยุทธ์ทางด้านราคาพิเศษกับนักท่องเที่ยวต่างประเทศและนักท่องเที่ยวในเมืองไทย
เพื่อดึงกลุ่มนักท่องเที่ยวไทยที่นิยมเดินทางไปต่างประเทศให้หันมาท่องเที่ยวในเมืองไทย

5. ราคาที่มีการส่งเสริมการขายร่วม โดยร่วมมือกับภาครัฐและเอกชน
โดยจัดทำโครงการส่งเสริมการขายร่วมกัน และดำเนินการตลาดแบบเจาะกลุ่มศักยภาพ เช่น
การดึงสายการบินต่างๆ เข้ามาร่วมเป็นพันธมิตร เพิ่มจากสายการบินพันธมิตรในปัจจุบัน คือ
การบินไทย สายการบินคาเธ่ย์แปซิฟิค และสายการบินเจแปน แอร์ไลน์

ในปี 2550 “ดุสิต อินเตอร์เนชั่นแนล” ได้กำหนดอัตราราคาห้องพักแบบ Dusit Best Rate
ไว้เป็นอัตราเปรียบเทียบเพื่อเป็นกลยุทธ์ในการกำหนดราคาห้องพัก เพื่อให้ช่องทางการขายต่างๆ
โดยเฉพาะที่ทำการผ่านอินเตอร์เน็ตได้อัตราที่โปร่งใส
อัตราดังกล่าวสามารถยืดหยุ่นได้เพื่อให้ตอบสนองต่ออุปสงค์ของตลาด ก่อนสิ้นปี 2550
ค่าเงินดอลล่าร์สหรัฐฯ อ่อนตัว
ทำให้ขณะนี้โรงแรมต่างๆได้กำหนดราคาค่าห้องพักตามสกุลเงินภายในประเทศ

3.2.4. ลักษณะของลูกค้า และกลุ่มลูกค้าเป้าหมาย

ลูกค้าของโรงแรมในกลุ่มแบ่งเป็น 4 กลุ่มใหญ่ ดังนี้

1. กลุ่มลูกค้า บริษัท ห้างร้าน อันเป็นกลุ่มที่มีความต้องการทางคุณภาพสูง และยินดีซื้อในราคาสูงสุด

2. กลุ่มลูกค้า หน่วยงานราชการ สถานทูต อันเป็นกลุ่มที่มีราคาจำหน่ายรองลงมา

3. กลุ่มลูกค้า บริษัทท่องเที่ยวและสายการบิน
อันเป็นกลุ่มที่มีราคาจำหน่ายต่ำลงมาจากลูกค้าสองกลุ่มแรก แต่จะมีส่วนแบ่งทางการตลาดค่อนข้างสูง

4. กลุ่มลูกค้า ประเภทประชุม สัมนา และอื่น ๆ
อันเป็นกลุ่มที่มีราคาจำหน่ายใกล้เคียงกันกับลูกค้าประเภทบริษัทท่องเที่ยว
เนื่องจากสภาพการแข่งขันอันเป็นปัจจัยสำคัญ

กลุ่มลูกค้าเป้าหมายสามารถแบ่งได้ตามโซน ได้แก่ ยุโรป เอเชียตะวันออก อาเซียน อเมริกา
และแบ่งตามสัญชาติ ได้แก่ ตลาดอังกฤษ ตลาดเยอรมัน ตลาดญี่ปุ่น ตลาดออสเตรเลีย ตลาดอิตาลี
ตลาดฮ่องกง ตลาดสวิสเซอร์แลนด์ ตลาดอเมริกา ตลาดสิงคโปร์ ตลาดเกาหลี

3.2.5. การจำหน่ายและช่องทางการจำหน่าย

-   การขายตรงโดยฝ่ายขายของโรงแรมทุกๆ แห่งตามนโยบาย Decentralization

-   การขายข้ามโรงแรม
    โดยให้โรงแรมทุกแห่งในเครือร่วมมือกันขายห้องพักให้กับโรงแรมในกลุ่มทั้งหมด
    ซึ่งนโยบายนี้ถือว่าเป็นนโยบายที่สำคัญอย่างหนึ่ง

-   ศูนย์สำรองห้องพักส่วนกลางของบริษัท “Dusit Central Reservations”

-   ศูนย์กลางระบบการตลาดรวมทั่วโลก “Global Distribution System”

-   ตัวแทนการขายของบริษัทในภาคพื้นต่าง ๆ “Regional Sales Office”

-   ผ่านเว็บไซต์ของ ดุสิตดอทคอม “dusit.com”

-   ผ่านเว็บไซต์เครือข่ายพันธมิตรโรงแรมทั่วโลก “Global Hotel Alliance: GHA”

-   ศูนย์การจองห้องพัก “OPERA Central Reservation Systems”

-   ช่องทางการจำหน่ายอื่นๆ อันได้แก่ การจัดกิจกรรม
    ร่วมพัฒนาและส่งเสริมการขายกับองค์กรต่าง ๆ เช่น สายการบินต่าง ๆ และบัตรเครดิต
    อย่างต่อเนื่องตลอดปี

นอกจากนี้บริษัทยังได้ว่าจ้างผู้แทนจำหน่าย โดยแบ่งเป็นผู้แทนจำหน่ายภายในประเทศ
และผู้แทนจำหน่ายในต่างประเทศอีกด้วย

3.2.6 สภาพการแข่งขัน

ภาวะอุตสาหกรรมการแข่งขัน

ธุรกิจโรงแรมสัมพันธ์กับธุรกิจการท่องเที่ยว เป็นธุรกิจที่เปราะบาง
และถูกกระทบจากปัจจัยภายนอกง่าย ไม่ว่าจะเป็น การเมือง ความไม่สงบภายในประเทศ
โรคระบาด ล้วนส่งผลกระทบต่อธุรกิจการท่องเที่ยวทั้งสิ้น
ขณะเดียวกันคู่แข่งในธุรกิจโรงแรมในระดับเดียวกับกลุ่ม “ดุสิต อินเตอร์เนชั่นแนล” มีมากขึ้น
ซึ่งต่างแข่งขันในเรื่องคุณภาพ ราคา และการให้บริการ
เมื่อเทียบกับจำนวนนักท่องเที่ยวที่เข้ามาในประเทศไทยที่เพิ่มขึ้นในอัตราที่ลดลงยิ่งส่งผลให้เกิดการแข่งขันที่สูงขึ้น
แม้โรงแรมในกลุ่ม “ดุสิต อินเตอร์เนชั่นแนล” จะมีจุดแข็งจากที่ตั้งของโรงแรมอยู่ในทำเลที่ดี
แต่คู่แข่งของ “ดุสิต อินเตอร์เนชั่นแนล”
คือโรงแรมเครือข่ายต่างประเทศจะได้เปรียบในเรื่องเครือข่าย และการตลาด อย่างไรก็ดี “ดุสิต
อินเตอร์เนชั่นแนล” ได้มีมาตรการต่างๆ เพื่อทำให้สามารถแข่งขันกับคู่แข่งได้
ไม่ว่าการเพิ่มช่องทางการจำหน่าย การมีพันธมิตรทางการค้า
และยังได้กำหนดตัวชี้วัดด้านการแข่งขัน (competitive set)
เพื่อที่จะใช้ตรวจสอบผลประกอบการของบริษัทในเชิง REVPAR (Room revenue per
available room) โดยวัดผลของโรงแรมแต่ละแห่ง เปรียบเทียบกับ REVPAR ของคู่แข่ง
ซึ่งเป็นหนึ่งในเครื่องมือตัวชี้วัดหลักในการดำเนินงาน (Key Performance Indicators:
KPIs) ของแต่ละโรงแรม

จากการที่ “ดุสิต อินเตอร์เนชั่นแนล” มีโรงแรมและรับบริหารด้วยเครื่องหมายการค้าของบริษัทเอง
ซึ่งนับว่าเป็นเครื่องหมายการค้าของคนไทยเพียงรายเดียวที่ได้รับเกียรติและความไว้วางใจให้บริหารโรงแรมในต่างประเทศและประสบผลสำเร็จในภูมิภาคตะวันออกกลางจากโรงแรมดุสิตธานี
ดูไบ ทำให้ปัจจุบัน “ดุสิตอินเตอร์เนชั่นแนล” ขยายธุรกิจการรับบริหารในภูมิภาคดังกล่าวไปแล้ว 11
แห่ง บริษัทได้ตั้งเป้าหมายจะเพิ่มจำนวนโรงแรมที่รับบริหารทั้งในประเทศ
และต่างประเทศโดยคาดว่าจะมีไม่น้อยกว่า 50 แห่ง ภายใน 5-6 ปีข้างหน้า หาก “ดุสิต
อินเตอร์เนชั่นแนล”
มีโรงแรมในเครือข่ายได้ตามเป้าหมายที่วางไว้ก็สามารถแข่งขันกับโรงแรมเครือข่ายต่างประเทศได้

นอกจากธุรกิจโรงแรมแล้วยังมีธุรกิจประเภท เซอร์วิส อพาร์ทเมนท์ โรงพยาบาลเอกชน
ซึ่งนับว่าเป็นคู่แข่งที่สำคัญ โดยเฉพาะธุรกิจเซอร์วิส อพาร์ทเมนท์
ซึ่งเป็นธุรกิจที่ใกล้เคียงกับธุรกิจโรงแรม ปัจจุบัน“ดุสิต อินเตอร์เนชั่นแนล” ได้รับบริหารเซอร์วิส
อพาร์ทเมนท์ ที่ดูไบประเทศสหรัฐอาหรับอิมิเรสต์ แล้ว 2 แห่ง
และได้หาสถานที่เพื่อใช้เป็นแม่แบบของ “ดุสิต เรสซิเด้นท์” ในประเทศไทย
เพื่อตอบสนองความต้องการของลูกค้าที่ต้องการเข้าพักที่พักระยะยาว

การแบ่งส่วนตลาด

ปี 2550 “ดุสิต อินเตอร์เนชั่นแนล” ได้เริ่มรูปแบบการแบ่งส่วนตลาดวิธีใหม่
ด้วยการแยกประเภทส่วนแบ่งตลาด ภายใต้หลัก FIT และ Group ดังต่อไปนี้

FIT :

-   อัตรา Dusit Best Rate ทั้งส่วนตลาดบริษัท (corporate) หรือ ตลาดท่องเที่ยวพักผ่อน
    (leisure) ซึ่งถือเป็น unqualified markets

-   อัตราที่ได้ตกลงกับบริษัทต่างๆไว้แล้ว ถือเป็น qualified markets

-   อัตราสำหรับรัฐบาล

-   อัตราสำหรับการขายแบบแพ็คเกจ

-   อัตราขายส่ง

-   อัตราลดราคา

Group :

-   กลุ่มนักธุรกิจ

-   กลุ่มเพื่อการท่องเที่ยวพักผ่อน

-   สัญญา (ลูกเรือและผู้โดยสารที่มาจากเที่ยวบินล่าช้า)

3.3 การจัดหาผลิตภัณฑ์หรือบริการ

-   บริษัทประกอบธุรกิจการให้บริการด้านโรงแรมเป็นหลัก
    ปริมาณการให้บริการห้องพักและอัตราการเข้าพักแต่ละโรงแรมดังนี้

+-------------------+--------------------+------+------+------+-------+
| โรงแรม            | บริษัทผู้ประกอบธุรกิจ    | จำ   | อัตรา |      |       |
|                   |                    | นวนห | การเ |      |       |
|                   |                    | ้องพัก | ข้าพัก |      |       |
|                   |                    |      | (ร้อ  |      |       |
|                   |                    |      | ยละ) |      |       |
+-------------------+--------------------+------+------+------+-------+
|                   |                    |      | 2548 | 2549 | 2550  |
+-------------------+--------------------+------+------+------+-------+
| ดุสิตธานี            | บมจ. ดุสิตธานี        | 517  | 5    | 5    | 63.39 |
|                   |                    |      | 2.50 | 9.27 |       |
+-------------------+--------------------+------+------+------+-------+
| ดุสิตธานี พัทยา       | บมจ. ดุสิตธานี        | 457  | 6    | 6    | 60.41 |
|                   |                    |      | 2.77 | 2.30 |       |
+-------------------+--------------------+------+------+------+-------+
| ดุสิตธานี หัวหิน       | บมจ. ดุสิตธานี        | 300  | 6    | 7    | 66.99 |
|                   |                    |      | 1.45 | 0.74 |       |
+-------------------+--------------------+------+------+------+-------+
| ดุสิตธานี มะนิลา      | Philippine         | 530  | 8    | 7    | 49.33 |
|                   | Hoteliers, Inc.    |      | 4.66 | 5.19 |       |
+-------------------+--------------------+------+------+------+-------+
| รอยัล ปริ๊นเซส       | บมจ. รอยัล ปริ๊นเซส   | 167  | 7    | 7    | 74.07 |
| หลานหลวง          |                    |      | 0.14 | 3.86 |       |
+-------------------+--------------------+------+------+------+-------+
| ดุสิตปริ๊นเซส         | บมจ. รอยัล ปริ๊นเซส   | 198  | 7    | 7    | 70.81 |
| ศรีนครินทร์          |                    |      | 3.01 | 5.26 |       |
+-------------------+--------------------+------+------+------+-------+
| ดุสิตปริ๊นเซส เชียงใหม่ | บมจ. รอยัล ปริ๊นเซส   | 198  | 6    | 7    | 67.73 |
|                   |                    |      | 2.73 | 0.19 |       |
+-------------------+--------------------+------+------+------+-------+
| ดุสิตปริ๊นเซส โคราช   | บมจ. รอยัล ปริ๊นเซส   | 186  | 6    | 5    | 64.08 |
|                   |                    |      | 4.03 | 8.03 |       |
+-------------------+--------------------+------+------+------+-------+
| ดุสิตดีทู เชียงใหม่     | บ. ดุสิตโฮเต็ล แอนด์   | 131  | 7.33 | 3    | 47.91 |
|                   | รีสอร์ท              |      |      | 5.24 |       |
+-------------------+--------------------+------+------+------+-------+

3.4 ผลกระทบต่อสิ่งแวดล้อม

การประกอบการของบริษัทประเภทธุรกิจโรงแรมซึ่งนับเป็นส่วนหนึ่งของชุมชนนั้น โรงแรมและ
รีสอร์ทในเครือดุสิตธานี
ยึดมั่นในแนวทางการดำเนินการที่มุ่งมั่นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก เจ้าหน้าที่และพนักงานโรงแรมทุกคนที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์
เนื่องจากน้ำและไฟฟ้าเป็นสิ่งที่จำเป็นอย่างยิ่งในการประกอบธุรกิจโรงแรม
ซึ่งทางโรงแรมและรีสอร์ทในเครือดุสิตธานีตระหนักดีว่าโรงแรมจะดำเนินธุรกิจโดยใช้ทรัพยากรธรรมชาติอย่างมีประสิทธิภาพและรู้คุณค่า
ซึ่งจะเห็นได้จากมาตรการการดำเนินการต่าง ๆ ดังนี้

1.  บริษัทได้กำหนดให้แต่ละโรงแรมมีโรงบำบัดน้ำเสีย ซึ่งโรงแรมได้ควบคุมดูแลระบบบำบัดน้ำเสีย
    ให้สามารถบำบัดน้ำเสียได้อย่างมีประสิทธิภาพ
    และนำน้ำทิ้งหลังบำบัดที่ผ่านการเติมคลอรีนแล้วไปใช้ รดน้ำต้นไม้ ทำความสะอาดพื้น อาคาร
    ล้างรถ เป็นต้น และจากผลการวิเคราะห์คุณภาพน้ำทิ้ง
    พบว่าคุณภาพน้ำอยู่ในมาตรฐานคุณภาพน้ำทิ้งจากอาคาร
    ตามประกาศสำนักงานคณะกรรมการสิ่งแวดล้อมแห่งชาติ

2.  การจัดการด้านพลังงานไฟฟ้า โดยจะมีการติดตั้งเครื่องวัดย่อย เพื่อจะวัดว่าแต่ละส่วน
    แต่ละแผนกได้ใช้พลังงานอย่างมีประสิทธิภาพ
    ทำให้โรงแรมสามารถควบคุมการใช้พลังงานในแต่ละเดือนของแต่ละแผนก อย่างมีประสิทธิภาพ
    และเปลี่ยนเครื่องทำความเย็น (Chiller)
    ใหม่โดยไม่ใช้เครื่องทำความเย็นที่ต้องใช้สารซีเอฟซี ที่เป็นอันตรายต่อมลภาวะและสิ่งแวดล้อม

3.  นอกจากนี้ ทางโรงแรมยังมีมาตรการในการจัดการขยะมูลฝอยที่เกิดขึ้นดังนี้

    -   ลดปริมาณของขยะมูลฝอย
        โดยการหลีกเลี่ยงสินค้าที่มีการบรรจุหีบห่อที่เกินความจำเป็นด้วยวัสดุที่ไม่สามารถนำกลับมาใช้ได้อีก

    -   นำสิ่งของต่าง ๆ กลับมาใช้อีกครั้งหนึ่ง
        เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น
        ขวดที่สามารถบรรจุของได้ใหม่ ผ้าขนหนูและถุงใส่เสื้อผ้าส่งซัก ผ้ากันเปื้อน
        ที่ซักล้างทำความสะอาดได้ แบตเตอรี่ไฟที่สามารถอัดกระแสไฟฟ้าใหม่ได้
        บันทึกข้อความที่ใช้ภายในโรงแรมด้วยกระดาษที่ใช้แล้ว
        แต่ยังมีเนื้อที่พอจะเขียนข้อความได้ เป็นต้น

    -   นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง
        โดยวิธีการแยกประเภทขยะ โดยเริ่มตั้งแต่การจัดหาภาชนะรองรับแยกตามชนิด
        และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
        กระดาษใช้ในสำนักงาน อาหารและ อินทรียวัตถุ แก้ว พลาสติก
        กระป๋องที่ทำด้วยเหล็กและดีบุก เป็นต้น

    -   ปลูกจิตสำนึกของพนักงานให้รู้จักประหยัดไม่ว่าจะเป็นเรื่องของพลังงาน
        และการใช้วัสดุอุปกรณ์สำนักงาน เช่นการประหยัดไฟ การใช้กระดาษ 2 หน้า เป็นต้น

การควบคุมโดยหน่วยงานรัฐ

บมจ. ดุสิตธานี
เป็นบริษัทที่ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัดกับกรมทะเบียนการค้า
กระทรวงพาณิชย์ ใบสำคัญแสดงการจดทะเบียนของบริษัท
ถูกต้องตามประมวลกฎหมายแพ่งและพาณิชย์ทุกประการ

ด้านสุขอนามัย ทางบริษัทจะปฏิบัติตามข้อบัญญัติจากสำนักงานกรุงเทพมหานคร หรือ
เทศบาลท้องถิ่นประจำจังหวัด

นอกจากนี้โรงแรมในเครือส่วนใหญ่เข้าร่วมโครงการใบไม้เขียว
ของมูลนิธิใบไม้สีเขียวซึ่งจัดตั้งโดยคณะกรรมการส่งเสริมกิจกรรมสิ่งแวดล้อมเพื่อการท่องเที่ยว
(“ค.ส.ส.ท.”) ประกอบด้วยองค์กรที่มีวิสัยทัศน์ด้านการพัฒนาธรุกิจการ ท่องเที่ยวและการโรงแรม
องค์กรที่กล่าวถึงนั้น คือ การท่องเที่ยวแห่งประเทศไทย สมาคมโรงแรมไทย
โครงการสิ่งแวดล้อมแห่งสหประชาชาติประจำภูมิภาคเอเชียแปซิฟิก
สำนักงานการจัดการด้านการใช้ไฟฟ้า การไฟฟ้าฝ่ายผลิตแห่งประเทศไทย
สมาคมพัฒนาคุณภาพสิ่งแวดล้อมและการประปา นครหลวง

ซึ่งโครงการใบไม้เขียวมีวัตถุประสงค์ที่จะพัฒนาประสิทธิภาพการใช้พลังงานและพัฒนาคุณภาพสิ่งแวดล้อมของธุรกิจการท่องเที่ยวและการโรงแรม
โดยจะวัดระดับมาตรฐานโดยพิจารณาถึงเรื่องสิ่งแวดล้อมและการประหยัดพลังงานของโรงแรมเทียบได้กับ
ISO 14000 หากโรงแรมไหนที่ได้ระดับมาตรฐานตามที่กำหนดจะได้ใบไม้ 1 ใบ
ซึ่งโรงแรมในเครือดุสิตธานีและดุสิตปริ๊นเซสได้รับมาตรฐานใบไม้ 3 ถึง 5 ใบ

ที่ผ่านมาบริษัทไม่มีค่าใช้จ่ายเกี่ยวเนื่องกับเรื่องผลกระทบต่อสิ่งแวดล้อม
แต่มีค่าใช้จ่ายเพื่อรักษามาตรฐานในด้านต่างๆ ตลอดจนเพื่อให้สิ่งแวดล้อมของโรงแรมอยู่ในสภาพที่ดี
ซึ่งเป็นค่าใช้จ่ายในการดำเนินงานตามปกติ